[{"text_idx": "#000001", "text": "Aurten ere, gaztelania nagusi den hedabide batzuek euskara hutsez direnek baino diru gehiago jasoko dute \"interneten euskara sustatzeko\". Hizkuntza Politikarako Sailburuordetzak banatu ditu \u201cgaztelaniazko hedabideetan euskararen erabilera areagotzeko\u201d 2017ko diru-laguntzak, Miren Dobaranen izenean. Diru gehien Vocento taldeko El Diario Vasco egunkariak jasoko du, 88.000 euro, bigarren Naiz-Garak 81.885 euro; eta Berriaren kopuru bertsua jasoko du El Correok: 73.000 euro. ARGIA.eus-ek aurten ere 17.444 jasoko ditu, iaz euskarazko hedabideen webguneen laguntzetan murrizketa jasan eta kopurua hiru urtetarako blokeatuta utzi ostean."}, {"text_idx": "#000002", "text": "Grafikoan ikus daiteke Interneten euskara sustatzeko Eusko Jaurlaritzak ematen dituen laguntzetako batzuk \u2013euskarazko hedabideak gehiago dira\u2013. Euskarazko diru-laguntzetatik diru gehiago jasotzen dute egunean albiste batzuk euskaraz egin arren, nagusiki gaztelaniaz aritzen diren bi hedabideren webguneek euskara hutsean egiten dituzten hedabideek baino, eta orokorrean Vocento taldeari 161.000 euro ematen dizkiote, bi egunkarien artean egunean hamar albiste euskaraz idazteagatik."}, {"text_idx": "#000003", "text": "Interneten euskara sustatzeko egiten duen lanagatik ARGIAri 17.444 euro emango dizkio aurten ere Eusko Jaurlaritzak. Duela bost urte jasotako 36.494 euroen erdia da, nahiz eta urtez urte datuak hobetzen joan eta 2017an ere aurreko urteetako marka guztiak hautsi webguneko bisitari eta zerbitzatutako orri kopuruan. Iaz, ekarpenean murrizketa egin ostean, hiru urterako izoztu zituen diru-laguntzak Eusko Jaurlaritzak."}, {"text_idx": "#000005", "text": "Sektorearekin adostu gabe aldatu zituela Eusko Jaurlaritzak diru-laguntzak emateko irizpideak eta horietan oinarritu zituela hedabide bakoitzari eman beharreko kopuruak."}, {"text_idx": "#000006", "text": "Instituzioen eta hedabideen arteko harreman ekonomikoan kontutan hartzeko beste datu bat da lehenengoek zein hedabideetan zenbat publizitate jartzen duten. 2013. urtean, In\u0303igo Urkullu buru duen Gobernuak 5.649.112 euro gastatu zituen publizitatean eta diru horren %98 gaztelaniazko hedabideetan jarri zuen, eta %2 euskarazkoetan. Horri gehitu behar zaizkio udalek, baina batez ere Aldundiek hedabide jakin batzuei publizitate kontzeptuan ematen dizkieten ehunka milaka euro."}, {"text_idx": "#000007", "text": "Eusko Jaurlaritzaren publizitatea euskarazko eta gaztelaniazko hedabideetan."}, {"text_idx": "#000010", "text": "\u201cSinesten dugu Interneten, kazetari bezala ematen dizkigun aukerengatik, eta baita euskaldun bezala egin dezakegunagatik ere. Euskaraz bizi nahi dugunok Interneten leku duina merezi dugu, eta ARGIAn buru-belarri jarraitzeko asmoa dugu horretan. Bidezkoa ez ezik, zentzukoa da denon dirua kudeatzen dutenei maila bereko apustu politikoa eskatzea\u201d, genioen iaz Historiako emaitzarik onenen urtean, Jaurlaritzak laguntza jaitsi dio ARGIA.eus-i artikuluan."}, {"text_idx": "#000011", "text": "Gainontzeko euskal hedabideak bezala, horretan ari da ARGIA ere: hiztun komunitatearen behar bati erantzuten, hizkuntzari prestigioa ematen, informazioa euskaraz jasotzeko eskubidea bermatzen, kultura sortzen eta sustatzen, hizkuntza bera berritzen..."}, {"text_idx": "#000013", "text": "ARGIAk aukera baliatu nahi du mahai gainean jartzeko proiektua babestu nahi dutenek aukera dutela, nahi eta ahal duten gisan egin dezaten. Elkartasunaren ideia praktikan jarriz, zenbat eta kide gehiago izan orduan eta ahalmen handiagoa izango du herri komunikabide honek kazetaritza eginez txikitik eragiten jarraitzeko."}, {"text_idx": "#000014", "text": "Iazko urteak eman duenaren azterketa eta 2023an dauden erronka nagusiak jasotzen ditu Behategiaren urteroko argitalpenak. Azken horien artean dago digitalizazioaren eta adimen artifizialaren garapena baliatzeko urrats sendoak eman beharra; dela eleaniztasuna, ikus-entzunezkoak,... [+]"}, {"text_idx": "#000015", "text": "Otsailaren 20an bete dira 20 urte Euskaldunon Egunkaria Guardia Zibilak indarrez itxi zuenetik, Juan del Olmo Auzitegi Nazionaleko epailearen aginduz. \u201cEuskarazko egunkaria itxi duzue baina hemen gaude\u201d: halaxe erantzun zuten langileek, biharamunean Egunero... [+]"}, {"text_idx": "#000016", "text": "Otsailaren 20an beteko dira 20 urte Euskaldunon Egunkaria Guardia Zibilak indarrez itxi zuenetik. \u201cEuskarazko egunkaria itxi duzue baina hemen gaude\u201d, halaxe erakutsi zuten biharamunean Egunero argitaratuta. Bertako zazpi langile elkarrizketatu ditu Muruak, eta bere... [+]"}, {"text_idx": "#000017", "text": "Euskarazko hedabideei euskara sustatzeagatik legez dagokien dirulaguntzak Eusko Jaurlaritzarekin negoziatzen luze aritu da Hekimen, Euskal Hedabideen Elkartea. Baina euskarazko komunikabideentzat lortutako dirulaguntza nahikoa ez den bitartean sektorea egonkortzeko, 6 milioi... [+]"}, {"text_idx": "#000018", "text": "OHARRA: Aukera hau hautatuz gero hurrengo aldietan ez dizu galdetuko ze instantzia erabili nahi duzun."}]